**JAVNI POZIV**

**ČLANICAMA ZAJEDNICE ŠPORTSKIH UDRUGA OPĆINE KRIŽ**

**ZA PREDLAGANJE PROJEKATA/PROGRAMA JAVNIH POTREBA U SPORTU**

**OPĆINE KRIŽ ZA 2019. GODINU**

**UPUTE ZA PRIJAVITELJE**

Datum objave Javnog poziva: 07.01.2019.

Rok za dostavu prijava: 05.02.2019.

SADRŽAJ

**1. JAVNI POZIV ČLANICAMA ZAJEDNICE ŠPORTSKIH UDRUGA OPĆINE KRIŽ**

**ZA PREDLAGANJE PROJEKATA/PROGRAMA JAVNIH POTREBA U SPORTU ZA 2019. GODINU**……………………………. ………………………………………….………3

1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM ………………………………………………………………………………………………... 3

1.2. CILJEVI POZIVA I PRIORITETI ZA DODJELU SREDSTAVA ……………………. .3

1.3. PLANIRANI IZNOSI I UKUPNA VRIJEDNOST JAVNOG POZIVA ………………. 4

**2. FORMALNI UVJETI JAVNOG POZIVA** ……………………………….……………. 4

2.1. PRIJAVITELJI: TKO MOŽE PODNIJETI PRIJAVU? ………………………………… 4

2.2.PRIHVATLJIVI PARTNERI NA PROGRAMU/PROJEKTU ………………………… 5

2.3. TROŠKOVI KOJI ĆE SE FINANCIRATI ……...……………………………………... 5

2.3.1.Prihvatljivi troškovi ……………………………….…………………………………… 5

2.3.2.Neprihvatljivi troškovi ………………………………………………………………… 6

2.4.PRIHVATLJIVE AKTIVNOSTI ……………………………………………………… 7

**3. KAKO SE PRIJAVITI?**................................................................................................... 7

3.1.Sadržaj Opisnog obrasca ……………………………………………………………….. 8

3.2.Sadržaj obrasca Proračuna ……………………………………………………………… 8

3.3.Kako i gdje poslati prijavu? ……………………………………………………………. 8

3.4.Rok za slanje prijave …………………………………………………………………… 8

3.5.Kome se obratiti ukoliko imate pitanja? ……………………………………………….. 9

**4. PROCJENA PRIJAVA I DONOŠENJE ODLUKE O DODJELI SREDSTAVA** … . 9

4.1.Postupak ugovaranja …………………………………………………………………… 10

**5. INDIKATIVNI KALENDAR JAVNOG POZIVA** …………………………………. 11

**6. POPIS NATJEČAJNE DOKUMENTACIJE** …………………………...…………… 11

1. **JAVNI POZIV ČLANICAMA ZAJEDNICE ŠPORTSKIH UDRUGA OPĆINE KRIŽ ZA PREDLAGANJE PROJEKATA/PROGRAMA JAVNIH POTREBA U SPORTU ZA 2019. GODINU**

1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM POZIVOM

Zajednica športskih udruga Općine Križ osnovana je u srpnju 1997. godine, te danas okuplja 12 sportskih udruga čije je sjedište na području Općine Križ. Sama Općina Križ posjeduje bogatu sportsku tradiciju, a među najpopularnijim sportovima su nogomet, rukomet, stolni tenis, karate, akrobatski rock and roll, boks i športski ribolov. Sve aktivnosti usmjerene su na poticanje i promicanje sporta i sportske rekreacije građana, stvaranje uvjeta za održavanje sportskih manifestacija, skrb o sportskim objektima, školovanje i stručno usavršavanje sportskih djelatnika, te razne programe koji za cilj imaju uključivanje mlađih dobnih skupina u razne natjecateljske aktivnosti. Uključivanjem većeg broja djece predškolske i školske dobi u natjecateljske sportove nastoji se utjecati na njihov pravilan rast i razvoj, poticati međusobnu toleranciju, razumijevanje i rješavanje sukoba bez nasilja.

Sportske aktivnosti odvijaju se tijekom cijele kalendarske godine. Sportaši koji sudjeluju u sustavu natjecanja postižu vrhunske rezultate na županijskoj i državnoj razini, a pojedinci i na europskoj i svjetskoj razini.

Sportska djelatnost se uglavnom financira sredstvima općinskog proračuna. Ovaj javni poziv članicama Zajednice športskih udruga Općine Križ definiran je na osnovi dosadašnjih potreba i financijskih pokazatelja, koje su u proteklom razdoblju dostavljale pojedine sportske udruge. Cilj ovog Javnog poziva je utjecati na unaprjeđenje kvalitete sportskih aktivnosti koje doprinose boljitku i promociji Općine Križ u svim aspektima života i na svim razinama, od lokalne, državne do međudržavne, poticanje i promicanje kulture zdravog života, uključivanje mladih ljudi u sportski život, ulaganje u razvoj sportaša posebno mlađih dobnih skupina, ali i uključivanje većeg broja građana u sportske aktivnosti, te poticanje bavljenja novim sportovima za koje na području Općine postoje uvjeti.

1.2. CILJEVI POZIVA I PRIORITETI ZA DODJELU SREDSTAVA

Cilj ovog Javnog poziva je razvoj sporta i povećanje kvalitete života stanovništva kroz provođenje raznih sportskih aktivnosti, treninga i natjecanja u sportskim klubovima, te kroz sportsku rekreaciju na području Općine Križ.

Prioriteti za dodjelu financijskih sredstava su sufinanciranje redovnog rada sportskih udruga sa sjedištem na području Općine Križ koje su uključene u redovan sustav sportskih natjecanja i udruga koje provode rekreativne projekte/programe, sufinanciranje troškova raznih sportskih manifestacija koje sportske udruge provode tijekom godine, podizanje kvalitete svakodnevnog života na području Općine Križ.

1.3. PLANIRANI IZNOSI I UKUPNA VRIJEDNOST JAVNOG POZIVA

Za sufinanciranje programa u okviru ovog Javnog poziva u proračunu Općine Križ biti će na raspolaganju planirana financijska sredstva u iznosu od =480.000,00 kuna.

Financijska sredstva u iznosu od =480.000,00 kuna raspodijeliti će se na sportske udruge članice Zajednice športskih udruga Općine Križ sukladno Kriterijima za vrednovanje i financiranje športskih udruga članova Zajednice Športskih udruga Općine Križ, a koji su prihvaćeni na Skupštini Zajednice športskih udruga Općine Križ 20. studenog 2015. godine.

Razdoblje provedbe projekta/programa kojeg udruga prijavljuje je 2019. godina. U sklopu planirane vrijednosti Javnog poziva Zajednica športskih udruga Općine Križ planira dodijeliti bespovratna sredstva za provedbu 10 programa.

**2. FORMALNI UVJETI JAVNOG POZIVA**

2.1. PRIJAVITELJI: TKO MOŽE PODNIJETI PRIJAVU?

Na ovaj Javni poziv mogu se javiti prijavitelji koji moraju zadovoljiti sljedeće uvjete:

- da imaju sjedište na području Općine Križ

- da imaju status punopravne članice Zajednice športskih udruga Općine Križ

- da su upisani u Registar udruga RH

- da su upisani u Registar neprofitnih organizacija pri Ministarstvu financija RH

- da su upisani u Registar sportskih djelatnosti

- da su uskladili svoje statute s odredbama Zakona o udrugama („Narodne novine“ broj 74/14. i 70/17.), a ako nije izdano rješenje o usklađenju, da su podnijeli zahtjev Uredu državne uprave za upis promjena podataka u registru

- da se protiv osobe ovlaštene za zastupanje udruge i voditelja programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.)

- da vode transparentno financijsko poslovanje u skladu sa zakonskim propisima, Zakon o fiskalnoj odgovornosti (“Narodne novine” broj 111/18.)

Na javni poziv mogu se javiti sve udruge koje ispunjavaju prethodno navedene uvjete, uz dostavu dokaza. Prijava se podnosi na obveznim posebnim obrascima koji se nalaze u prilogu ovog Javnog poziva:

1. Obrazac opisa programa/projekta

2. Obrazac Proračuna programa/projekta

3.Izjava o nepostojanju dvostrukog financiranja

4.Izjava o partnerstvu (ako je primjenjivo)

2.2.PRIHVATLJIVI PARTNERI NA PROGRAMU/PROJEKTU

Prijavitelj može djelovati u partnerstvu. Partneri moraju zadovoljiti sve uvjete prihvatljivosti koji vrijede za prijavitelja, navedeni u točki 2.1. ovog Javnog poziva.

Prijavitelj i partner trebaju prijavi priložiti popunjenu, potpisom odgovorne osobe te pečatom ovjerenu Izjavu o partnerstvu, koja se nalazi kao prilog ovog Javnog poziva.

2.3. TROŠKOVI KOJI ĆE SE FINANCIRATI

Odobrena financijska sredstva udruga je dužna utrošiti isključivo za realizaciju programa utvrđenog proračunom, Programom javnih potreba, odnosno Ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog Ugovorom. Svako odstupanje od proračuna bez odobrenja nadležnog tijela Zajednice smatrat će se nenamjenskim trošenjem sredstava.

2.3.1.Prihvatljivi troškovi

Odobrenim sredstvima smiju se financirati samo stvarni i prihvatljivi troškovi nastali provođenjem programa/projekta. Pod prihvatljivim troškovima podrazumijevaju se:

- troškovi najma dvorane, sportskih terena, sportskih objekata za održavanje treninga i natjecanje sportaša

- troškovi stručnog trenera i sportskih djelatnika za provođenje projekta/programa

- troškovi natjecanja - kotizacija, članarina, troškovi sudaca i delegata, troškovi službenih osoba na natjecanjima, troškovi prijevoza, nabava medalja i pehara i sl.

- troškovi prehrane ukoliko su izravno vezani uz provedbu projekta/programa (uz obrazloženje, umjereni i opravdani)

- troškovi nabavke opreme nužne za provedbu projekta/programa koja mora biti specificirana po vrsti i iznosu

- grafičke i usluge oblikovanja (letci, brošure, majice i sl.)

- usluge promidžbe (održavanje internetske stranice, objave u tisku, promidžbeni materijali i sl.)

- izdaci za troškove plaća i naknada voditeljima programa/projekta, izvoditeljima iz udruge i/ili vanjskim suradnicima koji sudjeluju u provedbi programa/projekta

- troškovi putovanja (trebaju biti umjereni i opravdani) i mogu biti isključivo u svrhu obavljanja osnovnih aktivnosti udruge

- troškovi smještaja priznaju se jedino ako su neposredno povezani s provedbom projektnih/programskih aktivnosti i to do razine smještaja kategoriziranog s maksimalno tri (3) zvjezdice (hotel, apartman, privatni smještaj)

- putni troškovi (putni nalozi) koji mogu biti isključivo u svrhu obavljanja osnovnih aktivnosti kluba

- knjigovodstvene (računovodstvene) usluge

- ostali troškovi koji su izravno vezani za provedbu aktivnosti programa/projekta (uredski materijal, telefon, Internet, pošta, komunalne usluge i sl.)

2.3.2.Neprihvatljivi troškovi

Pod neprihvatljivim troškovima smatraju se troškovi:

- kamata na dug

- kazne, financijske globe i troškovi sudskih sporova

- plaćanje troškova profesionalnih sportaša

- doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu

- plaćanje neoporezivih bonusa zaposlenima

- bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode

- troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora

- doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke Korisnika

- donacije u dobrotvorne svrhe

- zajmovi drugim organizacijama ili pojedincima

- ulaganja u kapital ili kreditna ulaganja, jamstveni fondovi

- drugi troškovi koji nisu u neposrednoj povezanosti sa sadržajem i ciljevima projekta/programa

2.4.PRIHVATLJIVE AKTIVNOSTI

Vremensko razdoblje za provedbu projekta/programa je tekuća 2019. godina. Planirane aktivnosti moraju se provoditi na području Općine Križ, ali se aktivnosti vezane uz natjecanja i drugi pojedini događaji mogu organizirati i na njima se može sudjelovati i izvan područja Općine Križ.

Prihvatljive aktivnosti:

- treninzi i natjecanja sportaša

- sudjelovanje i/ili organiziranje sportskih priredbi na lokalnoj, regionalnoj, nacionalnoj i međunarodnoj razini

- provedba sportsko-rekreacijskih aktivnosti

- redovan rad sportskih udruga u okviru programa

- treninzi i natjecanja socijalno osjetljivih skupina društva (osobe s invaliditetom i dr.)

- promotivne aktivnosti u cilju informiranja, educiranja i/ili popularizacije sportskih aktivnosti i pojedinih sportskih događaja

**3. KAKO SE PRIJAVITI?**

Sportske udruge prijavljuju svoje prijedloge isključivo na priloženim obrascima uz svu dodatnu zatraženu dokumentaciju.

Nepotpune i nepravovremene prijave biti će odbačene.

Obvezna natječajna dokumentacija za prijavu programa/projekta je:

1. Obrazac opisa programa/projekta

2. Obrazac proračuna programa/projekta

3. Izjava o nepostojanju dvostrukog financiranja

4. Izjava o partnerstvu (ukoliko je primjenjivo)

5. Preslika ovjerenog statuta udruge prijavitelja i partnera,

6. Izvadak iz Registra udruga, ne stariji od godine dana od datuma prijave na natječaj ( ili ispis s elektroničke stranice Registra udruga sa svim podacima udruge)

7. Potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga

8. Uvjerenje nadležnog suda, ne starije od šest mjeseci, da se protiv osobe ovlaštene za zastupanje i voditelja programa/projekta ne vodi kazneni postupak

Svi navedeni obrasci se nalaze u prilogu Javnog poziva i ovih Uputa za prijavitelje.

3.1. Sadržaj Opisnog obrasca

Opisni obrazac projekta/programa dio je obvezne dokumentacije koji sadrži podatke o prijavitelju te sadržaju programa/projekta koji se predlaže za financiranje.

Obrasci u kojima nedostaju podaci vezani uz sadržaj programa/projekta neće biti razmatrani. Takva će se prijava smatrati nepotpunom. Opisni obrazac potrebno je ispuniti isključivo računalom.

3.2. Sadržaj Obrasca proračuna

Obrazac proračuna dio je obvezne dokumentacije i sadrži podatke o svim izravnim i neizravnim troškovima projekta, kao i o ukupnom iznosu bespovratnih sredstava koja se traže od davatelja.

Prijava u kojoj nedostaje Obrazac proračuna neće biti razmatrana, kao niti prijava u kojoj Obrazac proračuna nije u potpunosti ispunjen. Obrazac proračuna potrebno je ispuniti isključivo računalom.

3.3. Kako i gdje poslati prijavu?

Obvezne obrasce ispunjene računalom te propisanu dokumentaciju potrebno je poslati u papirnatom obliku. Svi propisani obrasci trebaju biti propisani i ovjereni pečatom od strane ovlaštene osobe podnositelja zahtjeva i dostavljeni u izvorniku.

Prijava za Javni poziv u papirnatom obliku dostavlja se u zatvorenoj omotnici uz naznaku:

**„Za JAVNI POZIV članicama Zajednice športskih udruga Općine Križ za predlaganje projekata/programa javnih potreba u sportu Općine Križ za 2019. godinu**

**- NE OTVARATI“**

osobno ili preporučeno poštom na adresu:

**Zajednica športskih udruga Općine Križ**

**Zagrebačka 2**

**p.p. 37**

**10314 Križ**

Obrasci za prijavu i ostala natječajna dokumentacija biti će objavljeni na službenim internetskim stranicama Općine Križ (www.opcina-kriz.hr).

3.4. Rok za slanje prijave

Rok za podnošenje prijave programa/projekta je 30 dana od dana objave Javnog poziva, a zaključno do 05.02.2019. godine. Nepravovremene prijave neće se razmatrati.

3.5. Kome se obratiti ukoliko imate pitanja?

Sva pitanja vezana uz ovaj natječaj mogu se postaviti isključivo elektroničkim putem, slanjem upita na adresu elektroničke pošte: zsu.opcine.kriz@gmail.com najkasnije do 01.02.2019. godine. Odgovori će biti poslani izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Po isteku roka za podnošenje prijava na Javni poziv, Komisija (od 5 članova) izabrana i potvrđena na sjednici Izvršnog odbora Zajednice športskih udruga Općine Križ obavlja provjeru ispunjavanja propisanih uvjeta sukladno odredbama Uredbe i uvjetima navedenim u Javnom pozivu. Sve pristigle i zaprimljene prijave proći će kroz slijedeću proceduru:

**Pregled prijava u odnosu na propisane uvjete Javnog poziva.**

U postupku provjere ispunjavanja formalnih uvjeta Javnih poziva provjerava se:

- je li prijava dostavljena na Javni poziv u zadanome roku

- jesu li dostavljeni, potpisani i ovjereni svi obvezni obrasci iz Javnog poziva te priložena ostala tražena dokumentacija

- jesu li ispunjeni drugi formalni uvjeti Javnog poziva

O svim pristiglim prijavama vodi se zapisnik, koji sadržava redoslijed zaprimanja prijava i ostale detalje obavljanja uvida u dostavljenu dokumentaciju.

Komisija će prijaviteljima čije prijave imaju manje nedostatke, a koje ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana kada je prijavitelj obaviješten o potrebi uklanjanja nedostataka. Ako prijavitelj u dodanom roku dostavi tražene podatke ili priloge smatrat će se da je podnio potpunu prijavu. Elementi prijave koji se mogu naknadno ispraviti ili dopuniti:

- u opisnom obrascu nedostaju neki od podataka o sportskoj udruzi

- na nekom od predviđenih mjesta nedostaje potpis odgovorne osobe

Komisija donosi odluku koje se prijave upućuju u daljnju proceduru, odnosno procjenu kvalitete prijava, a koje se odbijaju iz razloga neispunjavanja propisanih formalnih uvjeta Javnog poziva. Komisija o tome izrađuje popis svih prijavitelja koji su zadovoljili formalne uvjete, kao i popis svih prijavitelja koji nisu zadovoljili formalne uvjete.

Prijavitelj čija prijava bude odbijena iz razloga neispunjavanja propisanih uvjeta Javnog poziva biti će obaviješten pisanom obavijesti u roku od osam (8) dana s naznakom razloga zbog kojih prijava ne zadovoljava propisane uvjete Poziva, nakon čega ima pravo u narednih osam (8) dana od dana prijema obavijesti podnijeti prigovor Komisiji.

U slučaju prihvaćanja opravdanog prigovora od strane Komisije, prijava će biti upućena u daljnju proceduru, a u slučaju neprihvaćanja prigovora, ista će biti odbijena.

**Procjena prijava koje su zadovoljile propisane uvjete Javnog poziva**

Komisija razmatra prijave koje su ispunile formalne uvjete Javnog poziva te u skladu s Kriterijima za vrednovanje i financiranje športskih udruga članova Zajednice Športskih udruga Općine Križ, a koji su prihvaćeni na Skupštini Zajednice športskih udruga Općine Križ 20. studenog 2015. godine, utvrđuje prijedlog visine sredstava za svakog pojedinog prijavitelja i upućuje ga Izvršnom odboru Zajednice športskih udruga Općine Križ na donošenje Odluke o dodjeli financijskih sredstava.

O dodjeli i visini financijske potpore odluka će biti donesena u roku od osam (8) dana od dana donošenja odluke o dodjeli financijskih sredstava. Rezultati Javnog poziva biti će objavljeni na mrežnoj stranici Općine Križ ([www.opcina-kriz.hr/](http://www.opcina-kriz.hr/)).

Udruga koja je sudjelovala u javnom pozivu ima pravo podnošenja prigovora na odluku. Prigovor se podnosi Komisiji u roku od osam (8) dana od objave rezultata Javnog poziva na mrežnoj stranici Općine Križ. O prigovoru odlučuje Komisija. Odlukom Komisije na prigovor, Odluka o dodjeli financijskih sredstava postaje konačna.

4.1. Postupak ugovaranja

Općina Križ će ukupna sredstva za financiranje programa sportskih udruga dodijeljenih po ovom Javnom pozivu doznačiti Zajednici športskih udruga Općine Križ, prema dogovorenoj dinamici, a Zajednica športskih udruga će sa svakim krajnjim korisnikom sredstava (prijaviteljem čiji će programi biti financirani) potpisati ugovor kojim će regulirati prava i obveze potpisnika.

Ugovor se sastoji od općih uvjeta, koji su isti za sve udruge u okviru jednog Javnog poziva i posebnog dijela.

Općim uvjetima koji se odnose na ugovore o dodjeli bespovratnih financijskih sredstava udrugama utvrđuju se opće obveze, obveze dostavljanja podataka i financijskih i opisnih izvještaja, odgovornost, sukob interesa, povjerljivost, javnost i vidljivost, vlasništvo/korištenje rezultata i opreme, procjena i praćenje, izmjene i dopune ugovora, prijenos prava, provedbeni rok, produženje, odgađanje, viša sila i rok dovršetka, raskid ugovora, rješavanje sporova, opravdani troškovi, plaćanje i kamata na zakašnjelo plaćanje, računi i tehničke i financijske provjere, konačni iznos financiranja te povrat sredstava i pripadajućih kamata.

Posebni dio ugovora čine specifičnosti svakog ugovora kao što su ugovorne strane, naziv programa, iznos financiranja, rokovi provedbe i slično.

**5. INDIKATIVNI KALENDAR JAVNOG POZIVA**

|  |  |
| --- | --- |
| **Faze postupka Javnog poziva** | **Datum** |
| Objava poziva | 07.01.2019. |
| Rok za slanje prijava | 05.02.2019. |
| Rok za provjeru propisanih uvjeta poziva | 08.02.2019. |
| Rok za procjenu prijava koje su zadovoljile propisane uvjete poziva | 15.02.2019. |
| Rok za objavu odluke o dodjeli financijskih sredstava i slanje obavijesti prijaviteljima | 22.02.2019. |
| Rok za ugovaranje | 01.03.2019. |

**6. POPIS NATJEČAJNE DOKUMENTACIJE**

* 1. Javni poziv
	2. Upute za prijavitelje
	3. Opisni obrazac projekta/programa
	4. Obrazac proračuna projekta/programa
	5. Izjava o nepostojanju dvostrukog financiranja
	6. Izjava o partnerstvu